6.9.2022
MT
Il-Ġurnal Uffiċjali tal-Unjoni Ewropea
C 342/21 It-Tlieta 15 ta’ Frar 2022
33.
Jistieden lill-Istati Membri jkomplu jirriformaw l-awtoritajiet tat-taxxa, iħaffu d-diġitalizzazzjoni u jibdew jimplimentaw approċċi strateġiċi biex jappoġġjaw lill-SMEs bil-konformità mat-taxxa kif ukoll jidentifikaw opportunitajiet għat-tnaqqis tal-piż; jistieden lill-Istati Membri jwettqu riformi sodi u robusti dwar il-kumplessità tas-sistemi tat-taxxa, bil-għan li jnaqqsu l-burokrazija, il-piż amministrattiv u l-kostijiet tal-konformità; ifakkar li hemm valur miżjud għoli fil-kooperazzjoni Ewropea dwar din il-kwistjoni u dwar l-iskambju tal-aħjar prattiki bejn l-awtoritajiet tat-taxxa; 34.
Jistieden lill-Istati Membri jagħmlu użu aħjar mill-programm Fiscalis tal-UE sabiex itejbu l-kooperazzjoni bejn l-awtoritajiet tat-taxxa fl-isforzi ta' riforma tagħhom; jistieden, f'dan ir-rigward, lill-Kummissjoni tistabbilixxi programm ta' skambju Erasmus għall-uffiċjali tat-taxxa sabiex tinkoraġġixxi l-adozzjoni tal-aħjar prattiki; 35.
Jitlob lill-Kummissjoni ssegwi u timmonitorja riformi jew miżuri nazzjonali ġodda tat-taxxa implimentati bħala riżultat tal-pandemija tal-COVID-19 biex issostni l-ekonomija, b'mod partikulari l-miżuri li mhumiex temporanji; jistieden lill-Istati Membri jwettqu riformi fis-sistemi tat-taxxa u jieħdu vantaġġ mill-opportunitajiet offruti mill-istrumenti Ewropej li għandhom l-għan li jappoġġjaw l-irkupru ekonomiku; jisħaq li dawn ir-riformi jridu jirrispettaw il-qafas fiskali Ewropew; ifakkar li dawn ir-riformi għandhom jitwettqu b'rispett sħiħ tal-kompetenzi nazzjonali dwar kwistjonijiet ta' taxxa, iżda jenfasizza li koordinazzjoni b'saħħitha bejn l-Istati Membri twassal għal valur miżjud sinifikanti; 36.
Jappoġġja standards għoljin ta' rispett għad-drittijiet tal-kontribwenti, speċjalment dwar il-privatezza u l-protezzjoni tad-data, u b'mod partikulari għall-individwi, fi kwalunkwe proċess politiku u leġiżlattiv rigward it-tassazzjoni; 37.
Jinnota li l-biċċa l-kbira tal-proċeduri ta' akkwist nazzjonali fl-Istati Membri jużaw l-aktar prezz baxx bħala l-uniku kriterju tal-għoti għall-kuntratti pubbliċi; ifakkar fl-appell tal-Kunsill lill-Kummissjoni biex tikkunsidra kif tindirizza l-effetti distorsivi li jirriżultaw minn parteċipazzjoni ta' offerenti b'attivitajiet f'ġuriżdizzjonijiet inklużi fil-lista tal-UE ta' ġuriżdizzjonijiet li ma jikkooperawx għal finijiet ta' taxxa; jistieden lill-Kummissjoni tirrevedi l-istrateġija tagħha dwar l-akkwist pubbliku f'dan ir-rigward; Tabella ta' valutazzjoni tat-tassazzjoni tal-UE 38.
Jieħu nota tal-ħidma kontinwa tal-Kummissjoni fuq tabella ta' valutazzjoni tat-tassazzjoni tal-UE; jirrakkomanda l-użu ta' indikaturi ekonomiċi li jippermettu l-identifikazzjoni tad-distorsjoni tas-suq uniku, bħal-livelli ta' FDI, royalties u pagamenti tal-imgħax; jenfasizza li tali tabella ta' valutazzjoni trid tikkontribwixxi għall-ġlieda kontra l-kompetizzjoni dannuża fil-qasam tat-taxxa; iħeġġeġ lill-Kummissjoni tqis kif xieraq it-telf konsiderevoli fid-dħul pubbliku impost mill-politiki nazzjonali tat-taxxa li qed jiffaċilitaw l-evitar tat-taxxa; jifhem li din it-tabella ta' valutazzjoni tat-taxxa trid tinbena bħala strument li jgħin lill-Istati Membri jwettqu riformi sodi u robusti dwar kwistjonijiet relatati mat-taxxa; iwissi kontra l-użu ta' din it-tabella ta' valutazzjoni biex tintefa' ħtija fuq Stati Membri speċifiċi, iżda jemmen li tista' trawwem dibattitu dwar ir-riformi meħtieġa; iħeġġeġ kooperazzjoni b'saħħitha mal-pjattaformi Ewropej attwali biex tinbena din it-tabella ta' valutazzjoni; jifhem li dan l-istrument il-ġdid jista' jkun utli għall-proċess tas-Semestru Ewropew u, partikolarment, għar-rakkomandazzjonijiet speċifiċi għall-pajjiż; o o
o
39.
Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni kif ukoll lill-gvernijiet u l-parlamenti tal-Istati Membri.